ကဗျ ဂကောံစေတနာဍာ်ကၞေဟ်.လၟေၚ်.1

-------------------------------------------------------------------------
=ဂကောံစေတၞာ မေတ္တာဍာ်ကၞေဟ်=

ဂကောံစေတၞာ------------မေတ္တာဍာ်ကၞေဟ်*<br>
ရှ်ေသှ်ေရုမ်ဂပ်-------------ဂၠံင်တပ်ညးကွာ်*
သ္ၚေဝ်ဂၠိပ်သ္ၚောဲတၟး-------မိင်ကၠးမတ်မၠာ်*<br>
ဂကောံဏအ်--------------ရန်တၟအ်ခိုဟ်သီုဆာ်။*

ဂကောံမေတ္တာ-----------စေတၞာဍာ်ကၞေဟ်
ချူကှ်ေပံင်ဖက်----------တက်ဖျေဟ်ဒဳဇြာင်
ရမျာင်ညဳသာ------------ပြာထာအိုန်ဠာင်
စေတၞာဏအ်------------ဟွံယှအ်မွဲရမျာင်။

ကဗျဂၠိုင်နာ--------------ရာပၟိက်ဍာ်ကၞေဟ်
ချူကှ်ေဗပေင်-----------ဟွံပၠေင်အတ္တ
သၞညးဝေင်ပါဲ------------ဆာဲအရထ
ဍာ်ကၞေဟ်ဏအ်---------လအ်သ္ၚောဲညးဆက်ခ။

***ဇၞူဟဒယ (ကအ်လှိုၚ် / ဒေသရေဝ် သၠုၚ်ကျာ)***
----------------------------------------------------------------

=စၞးအဲကျာ်ရန်=

ပ္ဍဲကဝ်ဒမၠု*                 ဗရုဂိသ္ကေဝ်<br>
ပၠေင်ကၠိအရီု*              ညံင်တဟင်ဒြာဲ
ဗက်ဂၠာဲဟဍင်*            တဟင်ဟဍင်<br>
တဟင်ဟဍင် *           ဂၠာဲထပ်ဟဍင်။

လ္ဒောဝ်သြဃၜဳ*          ဟဳဟၟဲသၞေဟ်သြင်<br>
ကြင်ကြောဝ်မံင်ဂှ်*       ဒှ်ကရုဏာ
ပ္တံပါရမဳ*                      ဂၠာဲနဲဟံင်ပြိုက်<br>
တြုံပြဲကၞောတ်လိုက်*    ဂွံဒှ်ကျာ်တြဲ။

ဓရ်သစ္စပန်*                လးဒဒန်သၠဲ<br>
သတ်ပါရမဳ*                ကၠုင်နိဿဲက္လင်
ဂၠံင်မဂ္ဂင်ဆာဲ*              လှာဲဘွအရဳ<br>
ဂၠိုင်နူမဗြဲ*                 ဒ္တဲစၠောံဏာသြင်။

အယုသင်္ခါရ*              လလောင်တြးအဵု<br>
ထေရ်အာနန်အဴ*        စံင်တူလ္ၚုလ္ၚန်
ကျာ်လောန်စဴတုဲ*       နဲတိုက်ဒမၠု<br>
လ္ၚုလိုက်သွဝ်ဗြီု*       သီုယာံကြင်ကြောဝ်။

အဲကျာ်စဴတုဲ*             စၞးအဲကျာ်ရ<br>
အဘိဓရ်သၠဲ*             ဝိနဲ သုတ်ဂှ်
ဒှ်အ္စာကောန်တံ*       တၟံသတ်ပ္ဍဲလိုက်<br>
စၞးအဲကျာ်ရန်*           နိဿဲအာညိအာနန်။

***အသံပါင် ရမျာင်တၠ(ကွာန်အနေင်)
***
---------------------------------------------

=လက်သဏ်မိတ်ခိုဟ်=

လက်သဏ်မိတ်ခိုဟ်*   ဒးကၠိုဟ်လဝ်ကၠာ<br>
သဒ္ဓါပေင်ရ*                သုတပေင်အာ
စာဂသၠးပွး *                စဳကၠးကဵုဏာ<br>
ဝဳရိယ*                      ဂ္စာန်ရဟွံလၞုဟ်အာ။

သတိပေင်ဂှ် *             ဒှ်မိတ်ခိုဟ်ကၠာ<br>
သမာဓိပၠန်                စိုတ်တန်ကြန်အာ<br>
တီကေတ်ဟိုတ်ဖဵု *     နွံကဵုပညာ
ဒ္စာံသာ်ဂှ်*                  ဒှ်မိတ်ခိုဟ်မဟာ။<br>

မိတ်ခိုဟ်ဂွံဗ္ဒာဲ*           ဘဝဆာဲပၠန်
ဟိုတ်မိတ်ခိုဟ်ရ*       တသိုခ်ဨကန်<br>
ဟွံခိုဟ်ဝေင်ပါဲ*          ဇၟာပ်ဒၞာဲခိုဟ်သန်
သွက်ဘဝ *              ဒးဗ္ဒမိတ်ခိုဟ်ပၠန်။<br>

***ဝန္ဒနာ (ဘာကွာန်လှာ.ဍုင်လ္ဂုင်)***

-----------------------------------------------
=ဂိတုက္ထိုန်ဗုအး ဒါန်တၟေင်ဂွံသၠးပွး=

ညးသပ္ပရိုဟ်*      အိုဟ်တၟိုဟ်မိပ်စိုတ်
ကျာ်တြဲဂမၠိုင်*     ထိုင်သးဟွံအိုတ်<br>
ခၟဳအရှန်ပြဲ*          ရိုဟ်တ္ၚဲဒးစိုတ်
ဂိတုက္ထိုန် *         ဍိုက်ပေင်ကွိုန်ဟီုၜိုတ်။<br>

ဂွံကဵုဒါန်က္ဍင်*      ဘိက္ခုသင်ပြဲ
ညံင်ဗြဲဂူရတ်*      ပြာကတ်ရိုဟ်တ္ၚဲ<br>
ဒါန်ပြဲတၟေင်ဆဵု*   ဂွံကဵုညးအဲ
ဇၟာပ်သတ်စုင်*     ဂွံဒုင်စဖိုလ်ပြဲ။<br>

ဖိုလ်ဇၞော်မဟာ*     အာနိသံသာ
ဒါန်ဟွံတုပ်ကၠာ*   ဒါန်သ္ၚာသေင်ဟာ<br>
ဒါန်သ္ၚာဝွံဍာံ*        မွဲသၞာံမွဲဝါ
ဒါန်ပြဲတၟေင်*         က္ထိုန်ပေင်ကျာ်တွံကၠာ။<br>

ညးတၠဒါန်တွဵု*       မုဖိုလ်စသိုင်
ဘွဗၠးၜးဂှ် *            ပြဟ်ပြဟ်ဂွံပိုင်<br>
ပးဒၞက်တိတ်ဗၠ*း      ညးပ္လီုဟွံကၟိုင်
ပၟိက်စိုတ်ဟေင်*     ဍိုက်ပေင်ဂွံစသိုင်။<br>

ဂၠးအကးရ*.           သ္ပဂတဵုတၟအ်
ဒ်ဵုသိန္နရာဇ်*            အာတ်သ္ပကၞေဟ်လအ်<br>
ဍာ်မှာသၟိတ်က္ဍင်*     သ္ပမှင်ရန်တၟအ်
ဖိုလ်က္ထိုန်ဝွံ*           အိုတ်ဟွံမာန်ရဲတအ်။<br>

မၞိဟ်တြုံဗြဴဆာန်*    ကဵုဒါန်က္ထိုန်ဟေင်
ဨဟိဘိက္ခု *          မုချတြုံတၟေင်<br>
မဟလ္လတာ*          ကညာဂွံသေင်
သ္ၚာက္ထိုန်ဂါံ*          အလာံအရှန်တၟေင်။<br>

***ရာမည ပရဟိတမန်။
-----------------------------
=စိုတ်ဓါတ်အ္စာ=

သၟာမင်မွဲဥဒျာန်ဂှ်<br>
မင်မွဲဗဵုသ္ၚဳတဴ  ပ္ကဴမွဲဍောင်ဓရ်ဟွံသေင်<br>
မင်မွဲဗဵုသ္ၚဳတဴ  အလုံမွဲကၠအ်ပ္ကဴမွဲရ။<br>

အ္စာဟီုဂှ်လေဝ်<br>
ဒှ်ညးမင်မွဲဗဵုသ္ၚဳတဴ ကွးမွဲဓရ်ဟွံသေင်<br>
ဒှ်ညးမင်မွဲဗဵုသ္ၚဳတဴ  အလုံကွးသီုဖအိုတ်ရ။<br>

ဒှ်ညးမပၠေံထောံ <br>
ဂၠံင်တရဴကွးဟွံသေင် ဒှ်ညးမဖံက်ပထောင်  <br>
ကဵု ဂၠံင်တရဴသွက်ကွးတံဂွံကွာ်ဟေင်ရ။<br>

ဒှ်ညးမသ္ကုတ်ပ္ကဝ်ကၠေံ<br>
ဒဒန်သွက်ကွးတအ်ဂွံကၠောံဟွံသေင်။<br>
ဒှ်ညးမလးဗၠးကဵု<br>
ဒဒန်သွက်ကွးတအ်ဂွံကၠောံဟေင်ရ။<br>

ဒှ်ညးမဝးပ္ကဝ်ကၠေံ <br>
တၞံပ္ကဴဟွံသေင် ဒှ်ညးမတဵုလွဳ  တၞံပ္ကဴဟေင်ရ။<br>

***ရီုမန် (ကအ်သိုခ်)***
-----------------------------------------
=သၟတ်တ္ၚဲဏံ ကဵု စိုတ်ဓါတ်တ္ၚဲဏံ=

တ္ၚဲဏံဇၟာပ်ဌာန်  ရးမန်ပိုယ်ကၠာ<br>
ရံင်အာကဵုသၟတ် တ္ၚဲဏံမ္ဂး <br>
ထေက်ကဵုအမ်သဝ်ကွေံရ။<br>

မုဟိုတ်ရောဟီုတှ်ေ ရတ်ပိုယ်မစွံလဝ်ၚုဟ်မးဂှ်<br>
ဒှ်ကပေါတ်လှာဲကဵု ယက်ပရအ်အိုတ်ယျ<br>
ဒှ်အာခေတ် ရတ်လှာဲကဵုချေံအိုတ်ရ။<br>

လၟုဟ်ဏံဂှ် မိမကဵုကောန်ဂှ် ဒှ်မွဲဂၞန်<br>
ကောန်ဍုင်ကွာန်ကဵုအလဵုသဳဂှ် ဒှ်ဒွန်<br>
ကိုန်ဇာတာဏံ ထေက်ကဵုဒးသ္အးကၠေံရ။<br>

သ္ၚိပရပၠန် ဗ္ကန်တၞးဘိင်<br>
စကာတက်ကျာ ဟီုဏာယက်ဂၠိင်<br>
ဆဵုညာတ်ညးသ္ကံ ဆက်မိပ်ကဵုတၞိင်<br>
အိုတ်ကၞောတ်ထံင်ပၟတ်ဂွံမိင်။<br>

သၟတ်ပိုယ်တအ်ဂှ် လိက်ပတ်ပညာ<br>
စကာရပ်အောန် ကၟောန်ကၠုင်ဝိဝိင်<br>
ထိင်စိုတ်ဟွံမာန် ဂ္စါန်ကၠုင်ပါပ<br>
လောကဏံဂှ် ဗီုလဵုရော...သၟတ်။<br>

***ဇာရဳ (ဝါကွဴ)***
-----------------------------------------
=အိက်အရက်ဗီုဏံ ဝေင်ပါဲညိရဲတအ်=

ယွံသဟာဲတအ်----------ဗန်ကအ်တံင်တဲ<br>
ပိုဲကၠင်ကအ်ဂး------------ဒးကၠုင်ညးအဲ<br>
ကၠုင်လေဝ်သ္ကံရဲ----------ပ္ဍဲဝိုင်မေရဲ<br>
ကၠုင်သုင်ရ----------------လ္ပဝိဝိင်ညိရဲ။<br>

အရက်ဍာ်ပုင်------------ပိုဲသုင်သူရာ<br>
ကၠောန်ဂွံနင်စုင်---------သွက်ဂွံသုင်ကၠာ<br>
ဟွံဖေက်မိမ-------------ဂြိပ်ဂစာန်အာ<br>
ကၠောန်ဂွံသြန်-----------ဨကန်သုင်ညဳသာ။<br>

ကောန်ဗြဴဝိုတ်တၠိင်-----ဝိဝိင်အရက်<br>
မိပ်ပ္ဍဲလိုက်ပၠန်----------ယောန်သုင်အရက်<br>
အရက်ဍာ်ဂျိ------------ဂွံညိကွာ်မြက်<br>
ဗ္ၜူတုဲဇိက်---------------ညးကော်အိက်အရက်။<br>

ကော်ရဲတက်ဝိုင်-------အီဂြိုင်မိပ်မံင်<br>
တ္ၚဲတၟးတိုန်သုင်--------ပေင်ဍုင်ဗ္ၜူဂံင်<br>
မိပ်ကဵုအရက်-----------ဗက်ရဲရပ်လံင်<br>
ညိဟွံဂွ------------------ဝိုတ်ဘွတုဲထံင်။<br>

ဝိုင်စဳမွဲအံင်--------------ကြဴမံင်သေင်ဟာ<br>
ဗ္ၜူဝိဝိင်ရ----------------ဒှ်သၞဆဵုအာ<br>
စိုပ်သ္ၚိညးလက်---------ဗက်ဒေါန်ဟီုဏာ<br>
ဟွံက္လင်မွဲ----------------ဂြဲဂြက်ညးသ္ကံကၠာ။<br>

လုပ်ဝိုင်စသုင်----------ၜုင်တက်ညးကၠာ<br>
သုင်ဒးတုဲဗက်---------အရက်သူရာ<br>
စိုပ်ရုင်သ္ၚိထံင်---------ဆဵုမံင်ဟွံသာ<br>
စိုတ်ယုတ်မာ----------မိစ္ဆာကၠောန်ဒးအာ။<br>

***ရာမည ပရဟိတမန်။*'''